หุ้นไทยปิดเย็นบวก 2.95 จุด
หุ้นไทยปิดเย็นบวก 2.95 จุด โดยดัชนีปิดตลาดวันนี้ อยู่ที่ระดับ 1,635.61 จุด บวก 2.95 จุด หรือ 0.18% มูลค่าซื้อขาย 7.67 หมื่นลบ.
8 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,635.61 จุด บวก 2.95 จุด หรือ 0.18% มูลค่าซื้อขาย 7.67 หมื่นลบ. 
10 หุ้นดันดัชนีวันนี้

ตลาดหุ้นเอเชีย

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ในช่วงท้ายเจอแรงขายทำกำไรออกมาบ้าง เนื่องจากยังมีความไม่แน่ใจในสถานการณ์คาบสมุทรเกาหลี เพราะในวันเสาร์นี้ก็เป็นวันชาติเกาหลีเหนือด้วย ซึ่งก็มองเป็นแค่จิตวิทยาเท่านั้น อีกทั้งดัชนีฯได้ขึ้นไปใกล้แนวจิตวิทยาเดิมที่ 1,649 จุด ทำให้มีแรง take profit ออกมา แต่ภาพโดยรวมยังพยุงตลาดฯให้สูงขึ้นไปได้อยู่
ทั้งนี้ ดัชนีหุ้นไทยในวันนี้ถือว่า Outperform กว่าตลาดหุ้นในภูมิภาคเอเชียที่ส่วนใหญ่จะติดลบ และตลาดในยุโรปที่เทรดบ่ายนี้ก็ติดลบด้วย เนื่องจากมีความไม่แน่ใจในสถานการณ์คาบสมุทรเกาหลี
แนวโน้มการลงทุนในสัปดาห์หน้า นายกรภัทร เปิดเผยว่า ตลาดฯยังดูสดใสต่อเนื่อง โดยมีแนวรับ 1,630-1,620 จุด  ส่วนแนวต้าน 1,649-1,665 จุด
สัปดาห์หน้าตลาดฯมีปัจจัยบวกจาก FTSE ที่จะมีการนำเข้าหุ้นเข้าคำนวณดัชนีฯในวันที่ 15 ก.ย.นี้ ซึ่งหุ้นที่ถูกเพิ่มน้ำหนักเข้าไปอาจถูก take profit เนื่องจากได้มีการเล่นเก็งกำไรไปล่วงหน้าแล้ว นอกจากนี้ ไทยจะมีสัมมนาใหญ่ในหัวข้อ Symposium on Thailand 4.0 towards Connected Industries โดยในกิจกรรมนี้จะมีนักลงทุนญี่ปุ่นเข้าร่วมด้วย ซึ่งคาดว่าจะสามารถช่วยดึงเม็ดเงินต่างชาติเข้ามาได้มากขึ้น